#### Ministru kabineta noteikumu projekta „Noteikumi par civilstāvokļa aktu reģistriem” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par civilstāvokļa aktu reģistriem” (turpmāk – noteikumu projekts) izstrādāts, pamatojoties uz Ministru kabineta 2009. gada 15. oktobra rīkojumu Nr. 701, kurā ir atbalstīta koncepcija „Civilstāvokļa aktu reģistrācijas sistēmas attīstības koncepcija” (turpmāk - koncepcija) un Civilstāvokļa aktu reģistrācijas likuma 3. panta sesto daļu, 7. panta trešo daļu un 19. panta piekto daļu. |
| 2. | Pašreizējā situācija un problēmas | Šobrīd civilstāvokļa aktu reģistrāciju nosaka 2005. gada 29. novembra Ministru kabineta noteikumi Nr. 904 „Noteikumi par civilstāvokļa aktu reģistrācijas kārtību, civilstāvokļa aktu reģistru paraugiem, reģistru glabāšanas kārtību un termiņiem, kā arī to dokumentu paraugiem, kurus izsniedz, pamatojoties uz reģistru ierakstiem” (turpmāk – Noteikumi Nr. 904).Savukārt Ministru kabineta 2005. gada 28. jūnija noteikumi Nr. 486 „Laulības noslēgšanas kārtība ieslodzījuma vietā” paredz kārtību, kādā personai, kura atrodas brīvības atņemšanas vietā Latvijā, nodrošināta iespēja noslēgt laulību, kā arī kārtību, kādā laulību var noslēgt personas, kuras abas atrodas brīvības atņemšanas vietāsSaskaņā ar Noteikumiem Nr. 904 par laulības noslēgšanu, dzimšanas vai miršanas faktu tiek sastādīti laulības, dzimšanas vai miršanas reģistri, kurus kārto papīra formā divos eksemplāros. Katram reģistra veidam ir atsevišķa numerācija, tā sākas ar pirmo numuru un turpinās pēc kārtas visu kalendāra gadu. Pirmais reģistra eksemplārs glabājas pašvaldības dzimtsarakstu nodaļā (turpmāk – dzimtsarakstu nodaļa), kura reģistrējusi attiecīgo civilstāvokļa aktu, reģistra otros eksemplārus dzimtsarakstu nodaļas vadītājs nodod Centrālajai statistikas pārvaldei. Gadam beidzoties Centrālā statistikas pārvaldes reģistra otros eksemplārus nodod Tieslietu ministrijas Dzimtsarakstu departamentam (turpmāk – Departaments). Noteikumi Nr. 904 paredz, ka personas, kas vēlās noslēgt laulību, iesniedz par to attiecīgu iesniegumu dzimtsarakstu nodaļā, ja laulību paredzēts noslēgt dzimtsarakstu nodaļā, vai garīdzniekam, ja laulību paredzēts noslēgt pie garīdznieka. Atbilstoši tiesiskajam regulējumam, kāds tas bija līdz 2012. gada 31. decembrim, pirms laulības noslēgšanas bija nepieciešama izsludināšana, kas notiek, izliekot vienu mēnesi sludinājumu dzimtsarakstu nodaļā, kurā iesniegts iesniegums par vēlēšanos doties laulībā. Izsludināšanas mērķis bija informēt sabiedrību par paredzamo laulību, tādējādi, personas, kurām bija zināmi šķēršļi konkrētās laulības noslēgšanai, varēja celt ierunas. Šis laulībai piederīgais elements ir zaudējis savu nozīmi, jo vairs nepildīja tam sākotnēji paredzēto uzdevumu:1) informācijas izvietošanai dzimtsarakstu nodaļas telpās nebija praktiskas nozīmes un sabiedrību nesasniedz;2) ziņas par paredzamo laulību ir katras personas privāta lieta, tāpēc nebija nepieciešams tās izplatīt;3) par šķēršļu neesamību laulības noslēgšanai dzimtsarakstu nodaļas amatpersona varēja pārliecināties ar informācijas tehnoloģiju palīdzību.Tāpat tiesību akti paredzēja, tajā skaitā Noteikumi Nr. 904, ka laulību noslēdza dzimtsarakstu nodaļas telpās vai citās piemērotās telpās, piemēram, pilī, kultūras centrā, tautas namā, kuras atrašanās vieta bija attiecīgās vietējās pašvaldības administratīvās teritorijas robežās. Ārpus šīm telpām bija atļauts laulāt tikai īpašos gadījumos, piemēram, līgavaiņa vai līgavas slimības dēļ vai citu svarīgu iemeslu dēļ. Tomēr, tā kā daudziem bija vēlēšanās tikt salaulātiem ne tikai dzimtsarakstu nodaļas telpās, baznīcā vai citās piemērotās telpās, bet citā laulāšanai piemērotā vietā, piemēram, brīvā dabā, muzejā, u.c., sākot no 2013. gada 1. janvāra, šis regulējums tika izmainīts. Līdz ar to Noteikumi Nr. 904 ir neatbilstoši spēkā esošajam tiesiskajam regulējumam.Civilstāvokļa aktu reģistrācijas likumā noteikts, ka civilstāvokļa aktu reģistru ierakstus aktualizē un atjauno Civilstāvokļa aktu reģistrācijas informācijas sistēmā (turpmāk - Vienotais civilstāvokļa aktu reģistrs). Tādējādi, dzimtsarakstu iestādes amatpersonai, veicot laulības reģistrāciju ieslodzījuma vietā nepieciešams interneta pieslēgums un pieeja vienotajam civilstāvokļa aktu reģistram, kas uzliktu kā papildus pienākumu ieslodzījuma vietas administrācijai nodrošināt ar datortehniku un interneta pieslēgumu.Tāpat arī attiecībā uz dzimšanas un miršanas fakta reģistrēšanu Noteikumi Nr. 904 ir neatbilstoši normatīvajam regulējumam – Civillikuma un Civilstāvokļa aktu reģistrācijas likumam.   |
| 3. | Saistītie politikas ietekmes novērtējumi un pētījumi | Atbilstoši Ministru kabineta 2009. gada 15. oktobra rīkojumam Nr. 701 „Par Civilstāvokļa aktu reģistrācijas sistēmas attīstības koncepciju” apstiprināta Civilstāvokļa aktu reģistrācijas sistēmas attīstības koncepcija, ar kuru tika izveidota vienotais civilstāvokļa aktu reģistrs, kurā tiek reģistrēta informācija par visiem paziņotajiem civilstāvokļa aktiem vai izmaiņām tajos. Vienotais civilstāvokļa aktu reģistrs ir integrētas Vienotās migrācijas informācijas sistēmas apakšsistēma.Tiek paredzēts civilstāvokļa aktu reģistrācijas iestāžu praksē ieviest Elektronisko dokumentu likumā un attiecīgos Ministru kabineta noteikumos noteiktās elektronisko dokumentu un droša elektroniskā paraksta izmantošanas iespējas, lai pilnveidotu ar atkārtotu civilstāvokļa aktu reģistrācijas apliecību izsniegšanu saistītus jautājumus, vienkāršotu paternitātes atzīšanas procesu, precizētu dzimtsarakstu nodaļu funkciju apjomu, veicot dzimšanas reģistrāciju, aktualizētu atbilstoši sabiedrības uzskatu izmaiņām ar laulības reģistrāciju saistītos darba procesus, kā arī precizētu papildinājumu izdarīšanas kārtību civilstāvokļa aktu reģistros.Pēc Tieslietu ministrijas iniciatīvas veikts „Pētījums Ģimenes tiesībās Civillikuma tiesību daļas modernizācijai” (turpmāk – Pētījums), kurā viena no problēmām tika norādīta iespēja laulātajiem tikt salaulātiem tikai dzimtsarakstu nodaļas vai attiecīgās konfesijas baznīcas telpās. Pētījumā norādīts, ka mūsdienās šādam ierobežojumam nav būtiska pamatojuma, kāpēc pēc laulājamo vēlēšanās laulības noslēgšana nevarētu notikt citā pašu izvēlētā vietā.Cita būtiska problēma, kas aplūkota Pētījumā, ir saistīta ar paternitātes pieņēmuma piemērošanu gadījumā, kad bērna māte, atrodoties laulībā, dzīvo faktiskās kopdzīves attiecībās ar citu personu pirms šķīrusi laulību un šajās kopdzīves attiecībās, piedzimst bērns.  |
| 4. | Tiesiskā regulējuma mērķis un būtība | Noteikumu projekts paredzēs detalizētāk un precīzāk atspoguļot civilstāvokļa aktu reģistrāciju atbilstoši spēkā esošajam regulējumam – Civillikumam un Civilstāvokļa aktu reģistrācijas likumam, nosakot civilstāvokļa aktu (laulības noslēgšanas, dzimšanas un miršanas fakta):1) reģistrācijas kārtību;2) reģistru ierakstu paraugus; 3) reģistra ierakstā iekļaujamās ziņas;4) reģistra ieraksta glabāšanas, aktualizēšanas (labošana, papildināšana vai anulēšana) un atjaunošanas kārtību;5) ziņu izsniegšanas kārtību un apjomu;6) dokumentu paraugus, kurus iesniedz civilstāvokļa aktu reģistrācijai;7) dokumentu paraugus, kurus izsniedz, pamatojoties uz reģistru ierakstiem.Tā kā Civillikums un Civilstāvokļa aktu reģistrācijas likums paplašina iespējas paternitātes atzīšanā – trīspusējs paternitātes atzīšanas iesniegums, noteikumu projektā ir iekļauts jauns iesnieguma veidlapas paraugs.Līdzīga situācija ir attiecībā uz laulības noslēgšanu – spēkā esošais regulējums paredz iespēju laulību noslēgt ārpus dzimtsarakstu iestādes, tādējādi ir apgrūtināta reģistra sastādīšana. Līdz ar to ir paredzēts protokols, kurā atspoguļos visu nepieciešamo informāciju, tajā skaitā laulāto, liecinieku un dzimtsarakstu iestādes amatpersonas parakstu. Ņemot vērā to, ka līdz šim šāda iespēja nebija, ir nepieciešamība pēc protokola veidlapas parauga, norādot ziņas, kas tiks iekļautas protokolā.Tāpat noteikumu projektā paredzēts precīzāk atspoguļot civilstāvokļa aktu reģistrācijas kārtību, nosakot, ka primāri tā uzsākama ar informācijas pārbaudi Iedzīvotāju reģistrā. Konstatējot kļūdu, tā tiks labota. Līdz ar to uzlabosies valsts informācijas sistēmās iekļauto ziņu kvalitāte.Vienlaikus noteikumu projekts noteiks kārtību kā jārīkojas attiecībā uz reģistra ierakstiem, kas sastādīti līdz Vienotā civilstāvokļa aktu reģistra darbības uzsākšanai (vēsturiskais reģistrs).Noteikumu projekts ziņu iekļaušanu Vienotajā civilstāvokļa aktu reģistrā paredz uzsākt ar personas koda ievadīšanu (ja personai tas ir piešķirts), ziņas par personu tiks pārņemtas no Iedzīvotāju reģistra (ja šīs ziņas būs datu bāzē). Ziņu iekļaušanas kārtība Vienotajā civilstāvokļa aktu reģistrā ir atšķirīga aktuālajai dzimšanas reģistrācijai, jo personas kodu bērnam piešķir (ģenerē sistēma) tikai pēc ziņu ievadīšanas un reģistra ieraksta saglabāšanas Vienotajā civilstāvokļa aktu reģistrā. Reģistrējot bērna dzimšanas faktu, ziņas Vienotajā civilstāvokļa aktu reģistrā var tikt uzsāktas ar ziņu par bērna vecākiem ievadīšanu, pēc tam aizpildot ziņas par dzimušo bērnu. Arī attiecībā uz personām, kurām personas kods nav piešķirts, ziņas Vienotajā civilstāvokļa aktu reģistrā tiek iekļautas manuāli atbilstoši pieejamiem dokumentiem. Iedzīvotāju reģistrā ir aktuālās ziņas par personas datiem, tādēļ atsevišķos gadījumos, ievadot ziņas par vēsturisko reģistra ierakstu Vienotajā civilstāvokļa aktu reģistrā, pārņemtās ziņas būs nepieciešams labot. Jānorāda, ka, ja vēsturiskajā reģistra ierakstā personām ir norādīts vecums (pilni gadi), bet reģistra ierakstā un Iedzīvotāju reģistra datu bāzē nav ziņu par šīs personas dzimšanas datumu, aizpilda reģistra ieraksta aili „vecums (pilni gadi). Vienlaikus, ja iepriekš minētajā gadījumā ziņas par personas dzimšanu (dzimšanas datums) ir Iedzīvotāju reģistrā, Vienotajā civilstāvokļa aktu reģistrā ir norādāms tikai personas dzimšanas datums un, neskatoties uz to, ka vēsturiskajā reģistrā ir iekļauta informācija par personas vecumu pilnos gados, šī informācija nav jānorāda.Plānots, ka atkārtotā apliecībā pilngadīgas personas vārds un uzvārds būs jālabo atbilstoši ierakstam vēsturiskajā reģistrā. Visas izmaiņas civilstāvokļa aktu reģistros attiecībā uz vārda, uzvārda maiņu, personas pierādīs ar citiem dokumentiem. Savukārt, attiecībā uz nepilngadīgu bērnu plānots, ka izsniedzot atkārtotu dzimšanas apliecību, tiks norādītas aktuālās ziņas, lai arī tās atšķirsies no vēsturiskajā reģistrā minētajām. Tāpat noteikumu projekts paredz niansētāk norādīt kārtību, kā rīkoties, ja kāda no personām, kas vēlas noslēgt laulību ir ar veselības traucējumiem. Tādā gadījumā paredzēts, ka dzimtsarakstu nodaļā atbilstoši personas ar veselības traucējumiem atrašanās vietai būs jāiesniedz lūgums, kurā būs jānorāda vajadzību iesniegt iesniegumu par laulības noslēgšanu ārpus dzimtsarakstu nodaļas telpām. Šo lūgumu varēs iesniegt jebkura persona. Dzimtsarakstu nodaļai saņemot šādu lūgumu, būs jāierodas personas ar veselības traucējumiem atrašanās vietā, kurā abām personām, kuras vēlas noslēgt laulību, klātesot, pieņemtu iesniegumu par laulības noslēgšanu, jo tiesību akti paredz, ka noteikta parauga kopīgu iesniegumu iesniedz personīgi. Šāds regulējums ir nepieciešams, ja abas personas vai viena no viņām nav pārvietojamas, un viņas izsaka vēlmi noslēgt laulību, kas ir viņu personiskās tiesība.Noteikumu projektā paredzēts noteikt, ja personas nevēlēsies noslēgt laulību dzimtsarakstu nodaļā vai Latvijas Republikas diplomātiskajā un konsulārajā pārstāvniecībā ārvalstī (turpmāk – pārstāvniecība), kurā tās iesniegs iesniegumu par laulības noslēgšanu, bet gan citā dzimtsarakstu nodaļā vai pie garīdznieka, viņām izsniegs izziņu par laulības noslēgšanai nepieciešamo dokumentu pārbaudi. Šajos gadījumos garīdzniekam un dzimtsarakstu nodaļai, kurā iesniegs izziņu, nebūs jāpārbauda nepieciešamie dokumenti laulības noslēgšanai. Izziņā tiks iekļauta informācija par laulāto uzvārdiem pēc laulībām, jo ir konstatēti gadījumi, kad garīdznieki laulātajiem pēc laulībām piešķir uzvārdus, kas ir neatbilstoši Civillikuma normām. Tāpat izziņā par nepieciešamo dokumentu pārbaudi tiks norādīts iesnieguma par laulības noslēgšanu iesniegšanas datumu, jo noteikumu projekts paredzēs, ka laulību varēs noslēgt sešu mēnešu laikā no iesnieguma saņemšanas dienas, ja būs pagājis šis laiks un personas laulību nebūs noslēgušas, iesniegumu par laulība noslēgšanu iesniegs atkārtoti. Savukārt izziņa būs derīga sešus mēnešus no tās izdošanas dienas. Līdz ar to dzimtsarakstu nodaļai un garīdzniekam uzmanība būs jāpievērš izziņā norādītajam iesnieguma iesniegšanas un izziņas derīguma datumam. Jāņem vērā, ka izziņa var būt derīga ilgāk, nekā iesniegums, jo izziņa var tikt izsniegta citā dienā, nekā tiek iesniegts iesniegums.Ievērojot, ka līdzšinējie atsevišķie noteikumi par civilstāvokļa aktu reģistrācijas kārtību, civilstāvokļa aktu reģistru paraugiem, reģistru glabāšanas kārtību un termiņiem, kā arī to dokumentu paraugiem, kurus izsniedz, pamatojoties uz reģistru ierakstiem un noteikumi par laulības noslēgšanas kārtību ieslodzījuma vietā tika apvienoti, noteikumu projekts papildus paredz noteikt kārtību, kādā personai nodrošināta iespēja noslēgt laulību ieslodzījuma vietā, ja persona ir nokļuvusi ieslodzījuma vietā pēc iesnieguma iesniegšanas dzimtsarakstu nodaļā, kā arī, ja ieslodzītā persona pārvietota uz citu ieslodzījuma vietu.Noteikumu projekts paredz, reģistrējot laulību, ieslodzījuma vietā sastādīt protokolu, kurā norādītās ziņas ne vēlāk kā nākamajā darba dienā tiks ievadītas vienotajā civilstāvokļa aktu reģistrā. Ņemot vērā minēto noteikumu projektā paredzēts papildus pielikums-protokola veidlapa par laulības noslēgšanu ieslodzījuma vietā. Tāpat paredzēts, ka Dzimtsarakstu nodaļa personai izsniegs izziņu par laulības noslēgšanai ieslodzījuma vietā nepieciešamo dokumentu pārbaudi, ja persona vēlēsies noslēgt laulību pie garīdznieka, vai izziņu iesniegšanai citai dzimtsarakstu nodaļai, ja persona ir nokļuvusi ieslodzījuma vietā pēc iesnieguma iesniegšanas dzimtsarakstu nodaļā, kā arī, ja ieslodzītai personai mainījusies ieslodzījuma vieta. Atbilstoši minētajam noteikumu projekts paredz papildus pielikumu-izziņas veidlapu par laulības noslēgšanai ieslodzījuma vietā nepieciešamo dokumentu pārbaudi.Civilstāvokļa aktu reģistrācijas likuma 17. panta otrajā un trešajā daļā noteikts, ka personas, kuras agrāk bijušas citā laulībā un ziņas par laulības šķiršanu nav iekļautas Iedzīvotāju reģistrā, uzrāda vienu no šādiem dokumentiem: bijušā laulātā miršanas apliecību, dzimtsarakstu nodaļas vai zvērināta notāra izsniegtu laulības šķiršanas apliecību, likumīgā spēkā stājušos tiesas spriedumu, ar kuru laulība šķirta vai atzīta par spēkā neesošu vai izrakstu vai izziņu no laulības šķiršanas reģistra vai laulības reģistra ar ziņām par laulības šķiršanu. Papildus, ja persona, kas vēlas noslēgt laulību, ir nepilngadīga, iesniegumam pievieno šīs personas vecāku, aizbildņu vai bāriņtiesas rakstveida atļauju.Ņemot vērā minēto, šobrīd laulības noslēgšanai nepieciešamās ziņas tiek pārbaudītas Iedzīvotāju reģistrā un ja ziņu apjoms ir pietiekošs, papildus dokumenti no personām netiek pieprasīti.Salīdzinot ar iepriekšējo regulējumu, vienlaikus noteikumu projektā paredzēts palielināt 3. pielikumā ietvertās informācijas apjomu. Papildus minams, ka plānots risināt jautājumu par sistēmas pilnveidi, iekļaujot automātisku pārskatu par dzimtsarakstu nodaļas veikto darbu izveidi.Kārtība, kādā ziņas par civilstāvokļa aktiem no Vienotā civilstāvokļa aktu reģistra tiek izsniegtas, atspoguļota Civilstāvokļa aktu reģistrācijas likumā un noteikumu projektā, nosakot, ka, 1) pēc ziņu ievadīšanas, no Vienotā civilstāvokļa aktu reģistra tiek izdrukāti civilstāvokļa aktu reģistrācijas apliecinoši dokumenti, kurus pēc pieprasījuma (izņemot gadījumus, kad civilstāvokļa aktu reģistrācijas apliecinošais dokuments ir izsniedzams obligāti) izsniedz Civilstāvokļa aktu reģistrācijas likumā norādītajām personām. Tāpat tiek noteikts, ka laulības apliecība tiek izsūtīta pa pastu, ja laulības reģistrācijas brīdī tiek aizpildīts protokols, un, ja ir izteikts lūgums laulības apliecību saņemt ar pasta starpniecību;2) atkārtotus civilstāvokļa aktu reģistrācijas apliecinošus dokumentus dzimtsarakstu nodaļa, pārstāvniecība un departaments, izdrukājot no Vienotā civilstāvokļa aktu reģistra, izsniedz personīgi personai, par kuru reģistra ieraksts izdarīts, vai citām personām, kas norādītas Civilstāvokļa aktu reģistrācijas likumā.Izsniedzamo ziņu apjoms no Vienotā civilstāvokļa aktu reģistra noteikts Civilstāvokļa aktu reģistrācijas likumā un noteikumu projektā, kurā ietverts civilstāvokļa aktu (laulības, dzimšanas un miršanas) reģistra ieraksta datorizdrukas un apliecības paraugi.  |
| 5. | Projekta izstrādē iesaistītās institūcijas | Tieslietu ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā iekļautais regulējums aptver sabiedrības daļu, kas lūdz aktualizēt, atjaunot reģistra ierakstus un pieprasa civilstāvokļa aktu reģistrāciju apliecinošus dokumentus. Kā arī noteikumu projektā iekļautais regulējums attieksies uz dzimtsarakstu nodaļām, pārstāvniecībām un garīdzniekiem, kura tiesību aktos noteiktajā kārtībā reģistrē, aktualizē, atjauno un izsniedz civilstāvokļa aktu reģistrācijas apliecinošus dokumentus.Atbilstoši Departamenta apkopotajiem datiem 2010. gadā Latvijā tika reģistrēti 19312 dzimšanas gadījumi, 30164 miršanas gadījumi, 9205 laulības un atkārtoti izsniegtas 18122 civilstāvokļa aktu reģistrāciju apliecinošas apliecības, 2011. gadā – 18785 dzimšanas gadījumi, 28699 miršanas gadījumi, 10841 laulības un atkārtoti izsniegtas 17473 civilstāvokļa aktu reģistrācijas apliecības, 2012. gadā-19718 dzimšanas gadījumi, 29224 miršanas gadījumi, 11565 laulības un atkārtoti izsniegtas 15786 civilstāvokļa aktu reģistrācijas apliecības.Noteikumu projektā ietvertais regulējums attieksies aptuveni 123 dzimtsarakstu nodaļām, 44 pārstāvniecībām un 283 garīdzniekiem.Noteikumu projektā ietvertais regulējums attiecībā uz laulības noslēgšanas kārtību ieslodzījuma vietā attieksies uz aptuveni 11 dzimtsarakstu nodaļu, kas atrodas ieslodzījuma vietu administratīvajā teritorijā, amatpersonām, aptuveni 280 garīdzniekiem, 12 ieslodzījuma vietu amatpersonām un personām, kuras atrodas ieslodzījuma vietā un vēlas noslēgt laulību.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projektā iekļautais regulējums varētu ietekmēt arī citas valsts pārvaldes iestādes, kam ir nepieciešamas ziņas no civilstāvokļa aktu reģistra ierakstiem, piemēram, Centrālās statistikas pārvaldei, jo līdz Vienotā civilstāvokļa aktu reģistra ieviešanas, nepieciešamās ziņas ieguva no reģistra otrajiem eksemplāriem.Slimības profilakses un kontroles centram dzimtsarakstu nodaļas nodos dokumentus, kas apliecina miršanas faktu.Tāpat jebkurš sabiedrības loceklis, kurš vēlēsies noslēgt laulību ar personu, kura atrodas ieslodzījuma vietā. |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekts paredz nodrošināt iespēju ieslodzījuma vietās esošām personām noslēgt laulību. Noteikumu projekts paredz dzimtsarakstu nodaļu amatpersonām un garīdzniekiem pēc vienošanās par laulības noslēgšanu ierasties un noslēgt laulību attiecīgajā ieslodzījuma vietā.Ja noslēdzot laulību sastādīs protokolu, dzimtsarakstu nodaļas amatpersonām tiks uzlikts par pienākumu ne vēlāk kā nākamajā darba dienā pamatojoties uz protokolu, ievadīt ziņas par laulības noslēgšanu vienotajā civilstāvokļa aktu reģistrā.Ieslodzījuma vietu amatpersonām jānodrošina laulības noslēgšanai nepieciešamo dokumentu iesniegšana dzimtsarakstu nodaļā, ja abas personas, kuras vēlas noslēgt laulību, atrodas ieslodzījuma vietā. Tāpat ieslodzījuma vietu amatpersonām jānodrošina ieslodzījuma vietā atbilstoša telpa laulības noslēgšanai un laulības noslēgšanas dalībnieku drošība. |
| 5. | Administratīvās procedūras raksturojums | Administratīvo procedūru izmaiņas paredzētas iesnieguma par laulības noslēgšanu iesniegšanas un dzimšanas un miršanas fakta paziņošanas gadījumā. Atbilstoši noteikumu projektā paredzētajam iesniegumu par laulības noslēgšanu turpmāk varēs iesniegt tikai dzimtsarakstu nodaļā neatkarīgi no tā, vai personas vēlēsies laulību noslēgt dzimtsarakstu nodaļas telpās, ārpus šim telpām vai pie garīdznieka. Ja personas vēlēsies noslēgt laulību citā dzimtsarakstu nodaļā vai pie garīdznieka, tām izsniegs izziņu par laulības noslēgšanai nepieciešamo dokumentu pārbaudi. Saskaņā ar noteikumu projektā noteikto dzimšanas faktu turpmāk varēs paziņot jebkurā dzimtsarakstu nodaļā neatkarīgi no bērna vecāku dzīvesvietas vai bērna dzimšanas vietas. Arī miršanas faktu turpmāk varēs paziņot jebkurā dzimtsarakstu nodaļā neatkarīgi no personas pēdējās dzīvesvietas vai miršanas vietas.Noteikumu projekts paredz, ka dzimtsarakstu nodaļa un pārstāvniecība ziņas par noslēgtajām laulībām, šķirtajām laulībām, paziņotajiem dzimšanas un miršanas faktiem iekļauj, kā arī civilstāvokļa aktu reģistru ierakstus aktualizē un atjauno Vienotājā civilstāvokļa aktu reģistrā. Tādējādi, dzimtsarakstu nodaļas amatpersonai vai darbiniekam, veicot iepriekšminētās darbības darba vietā vai citā vietā, piemēram ieslodzījuma vietā, būs nepieciešams interneta pieslēgums.Personām, kas atrodas ieslodzījuma vietā un vēlēsies noslēgt laulību, papildus pienākumus noteikumu projekts neuzliek. Minētais attiecināms arī uz personām, kas vēlēsies noslēgt laulību ar personu, kas atrodas ieslodzījuma vietā.Ņemot vērā koncepcijā ietverto par elektroniska dokumenta apriti civilstāvokļa aktu reģistrācijas jomā, noteikumu projekts paredz, ka atkārtotu civilstāvokļa aktu reģistrācijas apliecinošu dokumentu persona var pieprasīt ne tikai ierodoties personīgi dzimtsarakstu nodaļā, pārstāvniecībā vai Tieslietu ministrijā, kā arī nosūtot pieprasījumu uz iestādes oficiālo e-pastu, bet arī elektroniska dokumenta veidā elektroniski izmantojot e-pakalpojumus vienotajā valsts un pašvaldības pakalpojumu portālā [www.latvija.lv](http://www.latvija.lv). Civilstāvokļa aktu reģistrācijas apliecības izsniedz personīgi personai ierodoties dzimtsarakstu nodaļā, pārstāvniecībā vai Tieslietu ministrijā. Civilstāvokļa aktu reģistrācijas apliecības nevar izsniegt elektroniska dokumenta veidā ar drošu elektronisko parakstu, jo ziņas no Vienotā civilstāvokļa aktu reģistra tiek drukātas uz civilstāvokļa aktu reģistrācijas apliecību veidlapas. Savukārt izziņu par civilstāvokļa aktu reģistrāciju var izsniegt ar drošu elektronisko parakstu.  |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu normatīvā regulējuma savstarpēju atbilstīgumu, vienlaikus ar noteikumu projektu virzāmi arī Ministru kabineta noteikumu projekti:1) Noteikumi par civilstāvokļa aktu reģistrācijas valsts nodevu;2) Grozījumi Ministru kabineta 2009. gada 10. marta noteikumos Nr. 225 „Noteikumi par Iedzīvotāja reģistra pirmuzskaites veidlapas paraugu un tās aizpildīšanas kārtību”;3) Grozījumi Ministru kabineta 2011. gada 15. februāra noteikumos Nr. 131 „Iedzīvotāju reģistrā iekļauto ziņu aktualizēšanas kārtība”.Par Ministru kabineta noteikumu projektu izstrādi atbildīgā institūcija ir Tieslietu ministrija.Ar noteikumu projekta spēkā stāšanos spēku zaudēs Ministru kabineta 2005. gada 29. novembra noteikumi Nr. 904 „Noteikumi par civilstāvokļa aktu reģistrācijas kārtību, civilstāvokļa aktu reģistru paraugiem, reģistru glabāšanas kārtību un termiņiem, kā arī to dokumentu paraugiem, kurus izsniedz, pamatojoties uz reģistru ierakstiem” (Latvijas Vēstnesis, 2005, 193.nr.).Līdz ar noteikumu projekta spēkā stāšanos spēku zaudēs Ministru kabineta 2005. gada 28. jūnija noteikumi Nr. 486 „Laulības noslēgšanas kārtība brīvības atņemšanas vietā” (Latvijas Vēstnesis, 2005, 103 nr.).Civilstāvokļa aktu reģistrācijas likuma 47. panta trešajā daļā noteikts pienākums Tieslietu ministrijai nodrošināt veidlapu izgatavošanu tikai laulības apliecībām, kuras izsniedz garīdznieks. Veidlapu izgatavošana pašvaldību dzimtsarakstu nodaļām tiks nodrošināta Valsts reģionālās attīstības aģentūras pārziņā esošās valsts informācijas sistēmā, kuras tīmekļa vietne ir [www.eis.gov.lv](http://www.eis.gov.lv).Saskaņā ar Ministru kabineta 2011. gada 18. februāra rīkojuma Nr. 65 „Par Ģimenes valsts politikas pamatnostādnēm 2011.-2017. gadam” pirmā rīcības virziena „Ģimenes dibināšana un laulība” 4. punktu, tiek virzīta iespēja iesniegumu par laulības noslēgšanu iesniegt elektroniski. Šobrīd Saeimā pirmajā lasījumā ir atbalstīts likumprojekts TA-1663 „Grozījumi Elektronisko dokumentu likumā” (Nr.441Lp/11), kas paredzēs atcelt ierobežojumus elektroniskā paraksta lietošanā ģimenes tiesību jomā, ciktāl citos normatīvajos aktos nebūs noteikta cita kārtība un nosacījumi dokumentu noformēšanā.Ja konceptuāli tiek atbalstīti grozījumi Elektronisko dokumentu likumā, būs nepieciešams veikt padziļinātu izpēti, vai šāda kārtība (iesnieguma par laulības noslēgšanu iesniegšana elektroniski) būtu ieviešama un lietderīga. Tādējādi, iespējams, būs nepieciešami grozījumi Civillikumā, Civilstāvokļa aktu reģistrācijas likumā un tam pakārtotajos Ministru kabineta noteikumos. Saskaņā ar minēto pamatnostādņu otrā rīcības virziena „Ģimenes dzīves plānošana un bērna ienākšana ģimenē” 7. punktu, ir paredzēts izvērtēt iespēju ieviest bērna pirmuzskaites datu automātisku reģistrēšanu no ārstniecības iestādēm dzimtsarakstu nodaļās, neiesaistot bērna vecākus.Izvērtējot iespēju un lietderību, kā arī gūstot atbalstu ieviest bērna pirmuzskaites datu automātisku reģistrēšanu no medicīnas iestādēm dzimtsarakstu nodaļās, neiesaistot bērna vecākus, un iesnieguma par laulības noslēgšanu iesniegšanu elektroniski Tieslietu ministrija primāri veiks attiecīgus grozījumus Civilstāvokļa aktu reģistrācijas likumā un secīgi pakārtotajos Ministru kabineta noteikumos, kā arī būs nepieciešamība veikt grozījumus attiecīgajos ārstniecības iestāžu un ārstniecības personu darbību regulējošajos normatīvajos aktos, attiecībā par bērna pirmuzskaites datu automātisku reģistrēšanu no medicīnas iestādēm dzimtsarakstu nodaļās.  |
| 2. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpilde tiks nodrošināta esošo institūciju ietvaros, t.i. dzimtsarakstu nodaļās, pārstāvniecībās un Departamentā. |
| 2. | Projekta izpildes ietekme uz pārvaldes funkcijām | Noteikumu projekts paredz gan paplašināt, gan samazināt atsevišķas dzimtsarakstu nodaļu funkcijas.Atbilstoši noteikumu projektā paredzētajam dzimtsarakstu nodaļas funkcijas tiek paplašinātas:1) pieņemot izskatīšanai visus iesniegumus par laulības noslēgšanu;2) reģistrējot laulību ārpus dzimtsarakstu nodaļas telpām, ja pie noteiktiem apstākļiem būs iespēja nodrošināt laulību reģistrāciju;3) pieņemot paternitātes atzīšanas iesniegumus par iespēju atzīt paternitāti bērnam, ja paternitātes atzīšanas iesniegumu iesniedz vienlaicīgi māte, viņas vīrs vai bijušais vīrs un bērna bioloģiskais tēvs, lūdzot dzimšanas reģistrā kā bērna tēvu norādīt nevis mātes vīru vai bijušo vīru, bet gan bērna bioloģisko tēvu.Noteikumu projekts paplašina Departamenta funkcijas, paredzot, ka Departaments:1) veic adopcijas reģistrāciju;2) pieņem lēmumu par reģistra ieraksta anulēšanu.Vienlaicīgi atsevišķas dzimtsarakstu nodaļas funkcijas tiek sašaurinātas, paredzot, ka dzimtsarakstu nodaļa turpmāk neveiks laulību izsludināšanu un adopcijas reģistrāciju. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Anotācijas III un V sadaļa – noteikumu projekts šīs jomas neskar.

Tieslietu ministrs J. Bordāns

24.07.2013. 10:30

3487

Golovacka

67830681; Zane.Golovacka@tm.gov.lv

Krūmiņa

67830678, Liga.Krumina@tm.gov.lv